Hari Sante Patrick

Hari Sante Patrick, tauka Pengerami Sante Patrick (), iya nya hari besai pengarap enggau budaya ti diatur kena 17 Mac, haribulan pemati tradisional Sante Patrick (), sante pengelindung menua Ireland.

Hari Saint Patrick digaga nyadi hari besai rasmi orang Kristian ba pun abad ke-17 lalu diintu Gerija Katolik, Komuni Anglikan (kelebih agi Gerija Ireland), Gerija Ortodoks Timur, enggau Gerija Lutheran. Hari nya ngingatka Saint Patrick enggau penatai pengarap Kristian ba Ireland, lalu, enggau chara ngerembaika agi, ngerami pesaka enggau budaya orang Ireland sechara umum. Pengerami suah agi ngaul pengawa bebaris enggau pengerami mensia mayuh, céilithe, sereta ngena gari gadung tauka shamrock. Orang Kristian ti masuk denominasi liturgi mega datai pengawa sembiang gerija lalu ari sukut sejarah, tagang Lent ba pengawa makai enggau ngirup arak dikinsil ungkup hari nya, ti udah meransang sereta ngerembaika tradisyen hari besai nya ti ngirup arak bebala mayuh.

Hari Sante Patrick nya hari besai ba Republik Ireland, Ireland Utara, provinsi Newfoundland and Labrador, Kanada (ungkup pengereja pengawa perintah provinsi), enggau Wilayah Menua Luar British Montserrat. Iya mega mayuh diintu di United Kingdom, Kanada, Amerika Serikat, Argentina, Australia, Afrika Selatan, enggau New Zealand, kelebih agi dalam raban bansa Ireland. Hari Sante Patrick diintu ba mayuh agi menua ari pengerami nasional bukai. Pengerami moden udah balat dipengaruhka sida ke diaspora Ireland, kelebih agi sida ke mansang di Amerika Utara. Taja pia, bisi kritik ngagai pengerami Hari Saint Patrick ketegal kelalu dikomersial sereta nerenakka stereotaip negatif ngagai rayat Ireland.

 Penyanding